કેદીઓ દરવાજાની બહાર બ્રિનલિટ્ઝમાં જઈને ખરીદી કરે એ વિચાર જ કેવો નવતર અને અકલ્પનિય હતો! પેમ્પર અને બેજસ્કી જેવા યુવાનો પાછા જઈ રહેલા અધિકારીની પાછળ-પાછળ ગયા. પોલેન્ડમાં પણ જો કોઈ યહૂદી બચ્યા ન હોય તો તેમની પાસે જવા લાયક કોઈ જગ્યા હવે બચી ન હતી! અધિકારીની કોઈ સલાહ હવે તેમને કામ લાગી શકે તેમ ન હતી, પરંતુ પોતાની ડામાડોળ પરિસ્થિતિ અંગે બાબતે તેઓ તેની સાથે ચર્ચા જરૂર કરવા માગતા હતા. રેલિંગ સાથે બાંધેલી વછેરાની લગામ છોડતો અધિકારી ઊભો રહી ગયો.